Delikako ur-jauzia

Delikako ur-jauzia edo Nerbioi ibaiaren jauzia Nerbioi ibaiak bere sorburutik (Kuartangoko lurretan, Araban) bi kilometro inguruko bidea egin eta gero egiten duen ur jauzia da: Kuartangoko lurretatik Amurriokoetara jauzi egiten du (Arabako udalerri batetik bestera, alegia), ezkerraldean 50 bat metrora Burgosko probintziarekiko muga duela. Delika herriaren (Araba) goialdean dago, eta 222 metroko ur jauzia da (Iberiar penintsulako luzeena). «Salto del Nervión», Barranquismo.net, 2007-12-22. Urik ez du izaten euriteen edo elur urtzeen garaietatik kanpora.

Arabaren ipar-mendebaldean dago, Urduñako mendatearen hegoaldean, Gibijo mendilerroaren eta Santiago mendiaren artean. Ur jauzia ikusteko, jauziaren gainaldean, ezkerraldean, behatoki bat dago; hara heltzeko, ur jauziaren iparraldean, Urduñako mendatearen gainaldean, bada aparkaleku bat, Burgosko probintziako Berberana udalerrian kokatua.

Begiratokitik ur jauzia goitik ikusi ordez, beheko aldetik ere ikus daiteke, Delikako arroilan barrena hormaraino bertaraino iritsita. Bide hori zailagoa da, zatiren batzuk ibaiaren ohantzetik ibiliz egiten baitira.

ezkerrera|thumb|240px|Delikako harana, Delikako ur-jauziaren goiko aldetik ikusia.

 Erreferentziak 

 Ikus, gainera 

 Aitzondoko ur-jauzia (Gipuzkoa)
 Bisusta ur-jauzia (Nafarroa)

 Goiuriko ur-jauzia (Araba)
 Putzubeltz ur-jauzia (Nafarroa)

 Xorroxin ur-jauzia (Nafarroa)

 Kanpo estekak 

Kategoria:Euskal Herriko ur-jauziak
Kategoria:Amurrio
Kategoria:Arrastaria
Kategoria:Nerbioi
Kategoria:Kuartangoko geografia